Publication: Magyar Közlöny
Issue: MK-2008-38 (Year: 2008, Number: 38)
Era: 2004-2010
Section: szabályairól szóló 2004. évi CXL. törvény 138. § (1) bekezdése alapján:
Paragraph Index: 574

(3) A késedelmi pótlék mértéke minden naptári nap után a felszámítás idõpontjában érvényes jegybanki alapkamat kétszeresének 365-öd része.” Felhívom a figyelmét, hogy a bírságot megállapító határozat elleni fellebbezés a kötelezettség teljesítése, valamint a hatósági ellenõrzés tûrése alól nem mentesít. INDOKOLÁS A Közép-magyarországi Regionális Munkaügyi Központ Munkaerõpiaci Ellenõrzési osztálya 2007. október 19-én ellenõrzést folytatott le, a felnõttképzési tevékenységet végzõ KRANDI Szolgáltató és Kereskedelmi Kft.-nél. Az ellenõrzés során megállapítást nyert, hogy a KRANDI Szolgáltató és Kereskedelmi Kft. felnõttképzési tevékenységet folyamatosan, jelenleg is végez. A KRANDI Szolgáltató és Kereskedelmi Kft. a 2001. évi CI. törvény 8. § (1) bekezdésében elõírt nyilvántartásba vételi kötelezettségét elmulasztotta.

Source: https://magyarkozlony.hu/hivatalos-lapok/f9ab1de74cdf2f6b7f9c33af3b1f5fc7127688be/dokumentumok/8232f5b759cb8bc21933a5ca492a3fcfd9df7621/letoltes